Οι στάσεις και οι αντιλήψεις των επαγγελματιών υγείας για την έμφυλη βία
Creators: name: Γεωργιάδου, Ραφαελίνα Μελίνα Ιωάννη
Publisher: name: Aristotle University of Thessaloniki
Year: 2021
Subjects: Έμφυλη βία
Επαγγελματίες υγείας
Στάσεις
Gender- Based violence
Health care professionals
Attitudes

description: Σκοπός της παρούσας έρευνας ήταν η διερεύνηση των στάσεων και των αντιλήψεων των επαγγελματιών υγείας για την έμφυλη βία. Συγκεκριμένα, τα επιμέρους ερευνητικά ερωτήματα αφορούσαν τις γνώσεις που έχουν οι επαγγελματίες υγείας για το συγκεκριμένο θέμα, τον τρόπο με τον οποίο αντιλαμβάνονται το ρόλο τους στην αναγνώριση και αντιμετώπιση περιστατικών έμφυλης βίας καθώς και τις αλλαγές που προτείνουν προκειμένου η πρακτική τους να ασκείται αποτελεσματικότερα. Η μεθοδολογία που χρησιμοποιήθηκε ήταν η ποιοτική και συγκεκριμένα πραγματοποιήθηκαν ημι-δομημένες συνεντεύξεις σε 14 επαγγελματίες υγείας, ιατρούς, νοσηλευτές/τριες και ψυχολόγους. Τα δεδομένα τα οποία προέκυψαν από τις συνεντεύξεις έγιναν αντικείμενο επεξεργασίας με τη μέθοδο της θεματικής ανάλυσης και από τη διαδικασία αυτή προέκυψαν σημαντικά συμπεράσματα για το θέμα. Αναλυτικότερα, έγινε φανερό ότι οι περισσότεροι επαγγελματίες υγείας γνώριζαν τον ορισμό της έμφυλης βίας, τον πληθυσμό που βρίσκεται σε μεγαλύτερο ρίσκο καθώς και τις συνέπειές της. Ανέφεραν ότι δεν έχουν εκπαιδευτεί για το συγκεκριμένο ζήτημα και ότι δεν υπάρχουν πρωτόκολλα διαχείρισης περιστατικών έμφυλης βίας στο χώρο της υγείας. Αναφορικά με το ρόλο τους, οι ίδιοι/ες θεωρούν ότι συμβάλουν παρέχοντας ασφάλεια και ενδυνάμωση στα άτομα που έχουν υποστεί έμφυλη βία και πληροφορίες για τις δυνατότητες που έχουν ενώ σχολίασαν το σημαντικό ρόλο των συναδέλφων στην αποτελεσματική διαχείριση τέτοιου είδους περιστατικών και κατέδειξαν ως εμπόδια την έλλειψη εκπαίδευσης και εποπτείας αλλά και το φόρτο εργασίας και τη ματαίωση από αποτυχημένες προσπάθειες υποστήριξης ασθενών. Τέλος, υπογράμμισαν την αναγκαιότητα εκπαίδευσης των επαγγελματιών υγείας για το θέμα της έμφυλης βίας, τη διασύνδεση των υπηρεσιών και την ύπαρξη ενός πρωτοκόλλου για τη διαχείριση περιστατικών έμφυλης βίας
description: The aim of this thesis is to examine the health care professionals’ attitudes towards gender- based violence (GBV). The specific research questions were about the health care professionals’ knowledge on the above-mentioned issue, how they perceive their role concerning the identification and management of GBV cases. Also, another research question arose was the alternatives they propose in order to work in a more efficient way. As far as it concerns the methodology, we used qualitative research methods and precisely semi- structured interviews with 14 health care professionals (doctors, nurses and psychologists). The data collected from the interviews were processed with thematic analysis method and this led to important conclusions. Specifically, it was clear that most of the health care professionals were aware of the definition of GBV, the population at risk and its consequences. They also declared that they had not been trained on these cases and that there are not any medical protocols for management of survivors of GBV. Regarding their role, the health care professionals consider that they support the GBV cases by trying to offer them a safety place and empowerment or by providing them information about the available options. On the other hand, they underlined the important role of colleagues to respond adequately to these cases. As crucial obstacles to the management of these cases, they mentioned not only the lack of training and supervision, but also the workload and the frustration occurred when there are unsuccessful efforts supporting them. Finally, they highlighted the need for training, the services’ interconnections and for GBV case management protocols